1975D0578 — DA — 31.12.1977 — 001.001

Dette dokument er et dokumentationsredskab, og institutionerne påtager sig intet ansvar herfor

om at bemyndige storhertugdømmet Luxembourg til at begrænse markedsføringen af frø af visse sorter af landbrugsplantearter

Ændret ved:

▼B

KOMMISSIONENS BESLUTNING

af 30. juni 1975

om at bemyndige storhertugdømmet Luxembourg til at begrænse markedsføringen af frø af visse sorter af landbrugsplantearter

(Kun den franske tekst er autentisk)

(75/578/EØF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 70/457/EØF af 29. september 1970 om den fælles sortsliste over landbrugsplantearter ( 1 ), senest ændret ved Rådets direktiv 73/438/EØF af 11. december 1973 ( 2 ), særlig artikel 15, stk. 2,

under henvisning til anmodning indgivet af storhertugdømmet Luxembourg, og

ud fra følgende betragtninger:

I overensstemmelse med artikel 15, stk. 1, artikel 16 og 17 i nævnte direktiv underkastes frø og formeringsmateriale af landbrugsplantearter, der er officielt godkendt i mindst én af de oprindelige medlemsstater i overensstemmelse med ovennævnte direktiv, fra 31. december 1974 ikke længere handelsrestriktioner med hensyn til sorten i Fælleskabet (SIC! Fællesskabet) i dets oprindelige udstrækning;

artikel 15, stk. 2 i nævnte direktiv fastsætter imidlertid, at en medlemsstat kan bemyndiges til at forbyde markedsføring af frø og formeringsmateriale af visse sorter:

storhertugdømmet Luxembourg har anmodet om en sådan bemyndigelse for et vist antal sorter af visse foderplanter, visse kornsorter og kartofler;

ved beslutning af 30. december 1974 ( 3 ) har Kommissionen, for så vidt angår storhertugdømmet Luxembourg, for de fleste af disse sorter forlænget den i artikel 15, stk. 1, i ovennævnte direktiv fastsatte frist fra den 31. december 1974 til 30. juni 1975, enten begrænset eller ubegrænset:

i mellemtiden har Kommissionen afsluttet undersøgelsen af Luxembourgs anmodning med hensyn til disse sorter;

sorterne King, Olympia, Tiran (timothe) samt de sorter, der omfattes af anmodningen om havre, hvede og majs, har ikke i storhertugdømmet Luxembourg været underkastet en officiel dyrkningsundersøgelse med henblik på den luxembourgske anmodning;

de pågældende sorter havre er vinterformer non alternativum; de pågældende sorter majs har FAO-klassificering efter tidlighed på mindst 300; det er velkendt at vinterformen af havre non alternativum, sorterne af hård hvede samt majssorter med FAO-klassificering efter tidlighed på mindst 300 endnu ikke kan dyrkes i storhertugdømmet Luxembourg (artikel 15, stk. 3, litra c), andet tilfælde i ovennævnte direktiv), de andre sorter, der nævnes i denne beslutning har i storhertugdømmet Luxembourg været underkastet officielle dyrkningsundersøgelser; resultaterne af disse undersøgelser førte i storhertugdømmet Luxembourg til en konstatering af, at de der har en dyrknings- og brugsværdi, som er mindre end den, der opnås for tilsvarende sorter, der er godkendt i storhertugdømmet Luxembourg;

for sorterne Rina, Tetraflorum (italiensk rajgræs), Lofar, Melusine (timothe) Weiristenta (rødkløver), von Kamekes (hvidkløver) har de andre medlemsstater godkendt disse resultater; det kan således konstateres, at disse sorter ikke i Luxembourg ved deres egenskaber som helhed for så vidt dyrknings- og brugsværdi svarer til de resultater, der dér er opnået med en anden tilsvarende godkendt sort (artikel 15, stk. 3, litra c), første tilfælde i ovennævnte direktiv);

for de andre sorter, der nævnes i denne beslutning, kan det på grundlag af dokumenterne vedrørende undersøgelsesresultaterne konstateres, at de i storhertugdømmet Luxembourg ikke ved deres egenskaber som helhed for så vidt angår dyrknings- og brugsværdi svarer til de resultater, der er opnået dér med en anden tilsvarende sort, der er godkendt (artikel 15, stk. 3, litra c), første tilfælde i førnævnte direktiv), eller — for så vidt angår sorten Angeliter Elbo (rødkløver) — har denne vist sig at være en sildig rødkløver, for hvilken det er velkendt, at den endnu ikke er egnet til dyrkning i storhertugdømmet Luxembourg (artikel 15, stk. 3, litra c), andet tilfælde i førnævnte direktiv);

anmodningen fra storhertugdømmet Luxembourg bør derfor fuldt ud imødekommes med hensyn til alle disse sorter; det bør i øvrigt tages i betragtning, at en del af disse sorter er officielt godkendt i storhertugdømmet Luxembourg, for så vidt som deres frø ikke anvendes som foderplanter;

Luxembourg (SIC! Luxembourgs) anmodning omfatter ikke længere andre sorter;

de i denne beslutning fastsatte foranstaltninger er i overensstemmelse med udtalelse fra Den stående Komité for frø- og plantemateriale, henhørende under landbrug, havebrug og skovbrug —

TRUFFET FØLGENDE BESLUTNING: